32004R1275
L 241/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1275/2004 НА КОМИСИЯТА
от 12 юли 2004 година
за изменение на Регламент (ЕИО) № 2692/89 за определяне на подробни правила за износ на ориз за Реюнион по отношение на поправката, която трябва да бъде направена на сумата на субсидията в случаите, в които има промяна в интервенционната цена на неолющения ориз (арпа) в края на пазарната година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3072/95 на Съвета от 22 декември 1995 г. относно общата организация на пазара на ориз (1), и по-специално член 10, параграф 3 от него,
като има предвид, че:
(1)
Регламент (ЕИО) № 2692/89 на Комисията (2) не създава никакви специфични разпоредби за да се вземе предвид една евентуална промяна в интервенционната цена в края на пазарната година.
(2)
Считано от пазарната 2004-2005 година, интервенционната цена за ориза ще падне от 298,35 EUR на тон до 150 EUR на тон, включително всякакво месечно увеличение. За да се предотврати всякакво нарушение на конкуренцията, спадът на интервенционната цена трябва да бъде взет предвид, когато се определя сумата на субсидията, която е приложима към износа на ориз, който е покрит от документи за субсидия, издадени по време на предходната пазарна година, но все още валидни към началото на пазарната 2004-2005 година. За тази цел член 4 от Регламент (ЕИО) № 2692/89 следва да предвижда това да бъде взето предвид.
(3)
Регламент (ЕИО) № 2692/89 следва съответно да бъде изменен.
(4)
Регламент (ЕО) № 1878/2003 на Комисията (3) открива покана за търг за субсидирането на пратки от олющен дългозърнест ориз от група Б за Реюнион.
(5)
Крайният срок за тази процедура трябва да бъде удължен до 29 юли.
(6)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Член 4, параграфи 2 и 3 от Регламент (ЕИО) № 2692/89 се заменят със следното:
„2. Когато валидността на документа за субсидията, упоменат в член 13, продължава след края на пазарната година и когато износът се извършва по време на следващата пазарна година, субсидията, която се получава, като се следва процедурата, заложена в член 9, следва да се коригира, когато това е необходимо, като се извади разликата между интервенционната цена за неолющен ориз за предходната пазарна година и интервенционната цена за новата пазарна година, без да се вземат предвид месечните увеличения.
3. Коригирането, упоменато в параграф 2, се извършва, като се вземат предвид обменните курсове, определени в член 1 от Регламент № 467/67/ЕИО на Комисията. В случай, че размерът на субсидията, който се получава при това коригиране, е по-малко от нула, то тогава сумата се увеличава, за да стане нула.“
Член 2
В член 1, параграф 2 от Регламент (ЕО) № 1878/2003 датата „17 юни“ се замества с „29 юли“.
Член 3
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 юли 2004 година.